आप जो भी देखने जा रहे हैं, वह वास्तविक पात्रों और घटनाओं पर आधारित है।
यह एक पागल वैज्ञानिक की कहानी है
और आख़िरी बार जब मैंने ब्रह्माण्ड के रहस्यों का हल निकालने की कोशिश की थी।
मेरे ख़याल से वह 37 मिनट पहले ज़मीन पर गिरा था,
पर अभी तक वह जानकारी मेरे दिमाग तक पहुँच नहीं सकी है।
मेरे लिए, वह अब भी गिर रहा है।
उस सेकंड गिर रहा है।
या अनंत काल से गिर रहा है।
मैं अब यह अंतर बता नहीं पाता हूँ।
हवा पृथ्वी
मैंने ब्रह्माण्ड के रहस्यों का हल निकालने की कोशिश की,
उसमें सफल हुआ।
पिछली बार मैं सफल हुआ था और समय व दिक् की सीमा को लांघकर
दूसरे आयाम में चला गया था।
पर यह तो अंत है।
और मैं मूर्ख हूँ जो अंत से शुरुआत कर रहा हूँ
जबकि मुझे आरंभ से शुरुआत करनी चाहिए,
मेरी शुरुआत से।
वह जो बच्चा दिख रहा है, वह मैं हूँ।
जैक पार्सन्स। उम्र आठ वर्ष।
मुझे गणित पसंद है, और मैं उसमें बहुत माहिर था।
पर मुझे जादू भी बहुत पसंद था।
असली जादू।
आयाम की सीमाओं को तोड़ते हुए,
शक्ति को उत्तेजित करना और शैतान का आह्वान करना।
चोरोंज़ोन आओ। पात्र मैं बनूँगा।
चोरोंज़ोन आओ।
जानता हूँ, सुनने में पागलपन लगता है।
क्या यह सुनकर बेहतर महसूस होगा कि मैंने
अंतरिक्ष की खोज के लिए पहले रॉकेट बनाने में मदद की थी?
उस समय पर जब इसका ज़िक्र करने पर भी
वैज्ञानिकों से भरे कमरे से हँसकर आपको बाहर निकाल दिया जाता था
उतनी ही जल्दी जितना यह कहने पर कि मैंने शैतान का आह्वान किया था।
ये दोनों 1922 में काल्पनिक विज्ञान माने जाते थे।
यह सही नहीं लगता?
मुझे 30 सेकंड दीजिए और मैं वैज्ञानिक तौर पर
यह साबित कर दूँगा।
एक शैतान।
चा एल माइ। चा एल माइ।
चा एल माइ।
बात यह है कि मेरे पास अभी ज़्यादा वक्त नहीं है
क्योंकि मैंने बीकर गिरा दिया था,
तो आप ज़रा अपने दिमाग के पट खोलिए और उन लहरों को ध्यान से सुनिए
जो इस ब्रह्माण्ड को तरंगित कर रही हैं।
मेरे मस्तिष्क के अंदर आइए।
और भले ही कहानी नर्क से शुरू होती है
पर यह स्वर्ग में ख़त्म होती है।
विद्या
जैक, और कितनी देर लगेगी?
मैं नहीं चाहता कि इसके प्रक्षेपित होने पर मैं फट जाऊँ,
तो मुझे ज़रा पाँच मिनट देना, एडी।
ऐ, अगर मैं फट पाता...
एडवर्ड। ज़ुबान संभालो।
हम नाविक नहीं है।
तुम्हें यकीन है, फ़्रैंकी?
अंतरिक्ष नाविक।
-हम उन्हें यह बुलाएँगे? -तुम्हारे पास बेहतर सुझाव है?
ब्रह्माण्ड यात्री कैसा रहेगा?
अंतरिक्ष नाविक, यार।
नहीं, जैक सही कह रहा है। अंतरिक्ष यात्री।
तुम, फ़्रैंक? वाकई में?
मुझे लगा तुम्हें यह भी यकीन नहीं था कि हम पृथ्वी से चंद्रमा पर जा सकते हैं।
मैंने यह नहीं कहा कि मैं जाना चाहता हूँ।
मुझे एक रॉकेट चाहिए जो जा सकता है।
केवल इसलिए कि जूल्स वर्न कहता है कि हम अंतरिक्ष की यात्रा कर सकते हैं
मतलब यह नहीं कि यह मुनासिब है।
पता है, क्या, दोस्त,
जब मैं चंद्रमा पर जाऊँगा, तो तुम्हें वहाँ से पोस्टकार्ड भेजूँगा।
हम यह आज ही करेंगे, है न?
हाँ, साले।
हाँ। मेरा काम पूरा हो गया।
तुम कुछ ज़्यादा ही पास हो, जैकी।
मैं कैल्टेक से बस इतना तार छिपाकर ला सका था।
कम से कम आँखें तो ढक लो, पार्सन्स।
"आँखें ढक लूँ"?
अगर मैं ऐसा करूँगा, तो इस सुंदरी को उड़ान भरते कैसे देखूँगा?
वह बेहद ख़ूबसूरत नज़ारा था।
रॉकेट ऊपर उड़ता जा रहा था।
मुझे तब ही एहसास हो गया था कि हम तारों तक पहुँच सकते हैं।
वह एक फ़रिश्ता लग रहा है।
"फ़रिश्ता"?
हे भगवान, यार, तुम क्या पीने लगे हो?
मेरा पहला फ़रिश्ता 22 साल की उम्र में।
मेरे पहले शैतान से 14 साल पीछे,
पर मेरे दोस्तों को यह जानने की ज़रूरत नहीं है।
पृथ्वी से चंद्रमा तक।
मैं जूल्स वर्न, फ़्लैश गॉर्डन और बक रॉजर्स के
युग में पैदा हुआ था।
और मैंने अंतरिक्ष कार्यक्रम को जन्म देने में सहायता की।
असल में, 1920 के दशक में, रॉकेट विज्ञान में विश्वास की कमी थी।
अजीब बात है, है न? कई बुद्धिमान लोगों को यह यकीन नहीं था
कि हम ठोस और द्रव्य ईंधन का मिश्रण बनाकर,
उसे धातु में मिला सकते हैं जो गुरुत्वाकर्षण को तोड़कर बाहर निकल सकता है।
पर मुझे पता था कि हम ऐसा कर सकते हैं।
मेरे साथ-साथ गप्प मारने वाले वे दो बंदे भी,
एडवर्ड फ़ोरमेन और फ़्रैंक मलीना।
पर हम कैल्टेक के वैज्ञानिकों को सच नहीं बता सकते थे,
कि हम अंतरिक्ष में रॉकेट भेजना चाहते थे।
क्योंकि वे सुशिक्षित आदमी हम पर हँसते,
जिस तरह से आप मुझ पर हँसे थे जब मैंने शैतान का आह्वान करने की बात की थी।
तो मुझे कैल्टेक में नौकरी कैसे मिली? हमारे पास एक ज़रिया था।
फ़्रैंकी एक मशहूर रॉकेट वैज्ञानिक थियोडोर वॉन कार्मन के लिए काम करता था।
डॉ. वॉन कार्मन
वॉन कार्मन हंगरी में रहते थे,
पर 1933 में उन्हें बढ़ते ग़ैर-बुद्धिवाद की चिंता होने लगी,
और वह अमेरिका के लिए निकल पड़े। हमारे लिए अच्छा है।
नाज़ियों के लिए अच्छा नहीं है।
हिटलर मर गया
वॉन कार्मन कैल्टेक का वैमानिक लैब चलाते थे, जो बाद में एरोजेट बना,
जो अंतत: जेट प्रोपल्शन लेबोरेटरी बना। जेपीएल।
जेट प्रोपल्शन लेबोरेटरी
अगर ब्रह्माण्ड की जाँच-पड़ताल का कभी कोई नतीजा निकलता है,
तो आपको हम जेपीएल के बंदों को इसका श्रेय देना होगा।
जब हमने फ़्रैंकी के फ़रिश्ते को दर्रे में प्रक्षेपित किया, तो उनकी हँसी बंद हो गई,
और उन्होंने हमें कैल्टेक के बाहर एक परीक्षण संस्था में प्रक्षेपण करने को कहा।
ज़्यादातर वक्त, हमारे रॉकेट लांच पैड पर ही फट जाते।
तो वे हमें कहने लगे...
सुसाइड स्क्वाड
मुझे यह नाम पसंद आया।
अच्छा। चलो, यह करते हैं।
आज का तीसरा असफल रहा।
आज के लिए बहुत हो गया है।
चौथा रॉकेट भी फट जाएगा, तो इसका उद्देश्य क्या है?
क्योंकि हम उसे उड़ा सकते हैं। जैक?
रुको। मैं कुछ कोशिश करता हूँ।
जैक, अभी मत करो।
मेरी इच्छा ज़ाहिर है। मेरी इच्छा उड़ान है।
यह एक टोना है।
हाँ, यह ऐसा करता है। इसे करने दो।
सच?
जब हमने इसकी शुरुआत की थी,
तो कोई यकीन करता था कि हम रॉकेट उड़ा सकते हैं?
चलो भी।
मेरी इच्छा ज़ाहिर है। मेरी इच्छा उड़ान है।
मेरी इच्छा ज़ाहिर है। नुईट, मैं विनती करता हूँ!
अगर यह काम करता है, लड़को, तो काम करेगा।
और, यार, वह काम कर भी गया।
जब तक कि सफल न हो पाया।
जैसा मैंने कहा, मैं अब भी टोना-टोटका सीख रहा था।
पर फिर, 100 फ़ुट की ऊँचाई पर...
तुम्हें वह दिखी?
कौन?
वह, जिसने लाल पहना है।
वह कौन?
वह...
यह पागलपन है। जादू जैसी कोई चीज़ नहीं होती।
और पाँच साल पहले रॉकेट जैसी भी कोई चीज़ नहीं थी।
कल्पना तथ्य बन जाती है।
देखो, यार। मुझे केवल एक रॉकेट उड़ता हुआ दिखा,
फिर फटकर वापस धरती पर आता हुआ।
गुरुत्वाकर्षण के कारण। गुरुत्वाकर्षण।
हम सब कम से कम गुरुत्वाकर्षण पर तो सहमत हैं, है न?
मुझे इस टोने-टोटके पर ज़्यादा विश्वास नहीं है।
यह बचकाना है, जैक।
क्यों न तुम अपने जादू के लिए कुछ और चुनो?
मुझे केवल लाल रंग दिखा था,
पर मैं उसे महसूस कर सकता था।
मैं केवल आठ साल का था।
मुझे पता था कि जिसकी मुझे तलाश है विज्ञान उसका एक हिस्सा है।
और काल्पनिक विज्ञान फिर वैज्ञानिक तथ्य बन गया।
एच. जी. वेल्स द फ़र्स्ट मेन इन द मून
पॉप्युलर साइंस मंथली
फ़्रॉम द अर्थ टू द मून जूल्स वर्न
पर फिर भी, कुछ और चाहिए था।
जादू। टोना-टोटका। उन पन्नों में सच्चाई थी।
द इक्विनॉक्स
जादू में सच्चाई थी।
पर वह काफ़ी नहीं था।
मैंने एक खिड़की खोली थी और एक शैतान तथा एक फ़रिश्ते को देखा था।
पर मुझे एक खिड़की से बड़ा कुछ चाहिए था।
उस वक्त, मुझे उसका मतलब नहीं पता था,
किसकी खिड़की? कहाँ की खिड़की?
मैं कुछ भूल रहा था, और मुझे समझ नहीं आ रहा था कि क्या।
मेरा घर। पार्सनेज।
कलाकारों, अनुयायियों और आस्तिकों का आश्रय।
पहली बार इक्विनॉक्स पत्रिका पढ़ने के बाद,
मैं थेलीमा चर्च के प्रमुख, एलिस्टेयर क्राओली को ख़त लिखने लगा।
एलिस्टेयर क्राओली दुनिया का सबसे दुष्ट आदमी माना जाता था।
प्रेम क़ानून है, इच्छा से प्रेम करो, सदा तुम्हारा, दानव 666।
"जो इच्छा है वही करो" उसका मूल मंत्र था।
वह मानता था कि हर इंसान को अपनी सच्ची इच्छा को मानना चाहिए, प्रबल इच्छा।
उसे इस बात पर इतना यकीन था कि उसने इस सरल धारणा पर केंद्रित
अपना ख़ुद का धर्मपंथ बनाया,
कई दूसरे धर्मों के विचारों को ग्रहण करके।
यहूदी धर्म, ईसाई धर्म, प्राचीन यूनानी धर्म
और मिस्र के देवताओं के साथ मिली-जुली बहुत सारी मूर्ति पूजा,
अपना एक नया आध्यात्मिक शास्त्र बनाने के लिए जिसका नाम था...
थेलीमा
एलिस्टेयर क्राओली - मैजिक चौथा ग्रंथ - लाइबर ऐबा
वह एक रहस्यवादी धार्मिक सभा का संचालन करता था, जो रोमन कैथोलिक सभा की तरह थी,
पर अलग देवताओं को अर्पित।
और यौन क्रिया एक परम संस्कार था।
अगर मुझसे पूछें तो,
यह उस रोटी के टुकड़े को खाने से बेहतर था जो ईश्वर के माँस का प्रतीक था।
पत्रकारों को इस आदमी और उसके नए धर्म का आशय समझ नहीं आया,
तो उन्होंने इसे शैतान की पूजा करार कर दिया और किस्सा यहीं ख़त्म हो गया।
पूरे विश्व में शैतान पंथ के राजा का पीछा करते हुए
पर वह उससे कहीं अधिक था।
थेलीमा एक शैतानी यौन पंथ के बजाय मिस्र के दर्शन शास्त्र का प्रतीक था।
मैंने 24 साल की उम्र में आधिकारिक रूप से धर्म परिवर्तन कर लिया था।
यह चयन आसान था। नरभक्षिता से यौन बेहतर था।
"तीन बार प्रकाशित,
तीन बार विख्यात
और बेहद प्रिय भाई..."
मैं असलियत में कभी उससे मिला नहीं था, अपनी पूरी ज़िंदगी में एक बार भी नहीं,
पर हमने इतनी बार चिट्ठियों का आदान-प्रदान किया था, 1947 में उसकी मौत तक,
कि मुझे लगता कि मैं स्वयं लंदन में था।
या फिर वो यहाँ मेरे साथ हॉलिवुड में था।
जादू?
क्या यही तुम्हारी इच्छा है, जैक?
जादू?
और विज्ञान। एक साथ। इन दोनों का साथ होना अनिवार्य है।
जादू इच्छा है।
थेलीमा इच्छा है।
विज्ञान दूसरे कानूनों पर चलता है।
तुम इच्छा के बल पर एक रॉकेट को अंतरिक्ष में नहीं भेज सकते।
पर मैंने भेजा।
आगे बोलो।
बिल्कुल उस तरह जब आठ साल की उम्र में मैंने चोरोंज़ोन का आह्वान किया था।
किसी का।
तुमने किसी का आह्वान किया था।
जब मैं नौजवान था, तो मैंने शैतान का आह्वान किया था।
पर तुम्हारा शैतान उसके जैसा बिल्कुल नहीं दिखता था।
तुम्हारा वाला अलग था।
क्या तुम यही चाहते हो,
एक शैतान?
नहीं।
जब मैं आठ साल का था, तो हाँ।
दूसरे ब्रह्माण्ड का आयामों वाला द्वार।
इस तरह का, पर अलग। मेरे ख़याल से मैंने यही किया था।
मैंने एक खिड़की खोली, एक छेद, महाब्रह्माण्ड की एक सिलवट।
न्यूटन मानता था कि भगवान ने कई अलग तरीके की दुनिया बनाई।
इसका सरोकार भगवान से है।
नहीं, असल में विज्ञान से है।
और इसकी लोकप्रियता बढ़ रही है।
भगवान और विज्ञान?
अपना मन बना लो।
उसका क्या?
स्कार्लेट वुमन। वह आई थी, जब मैं आठ साल का था,
और कल, मेरे जादू के बाद विस्फोट के समय।
वह जादू और विज्ञान है।
एलिस्टेयर, जादू वह विज्ञान होता है जो अभी तक हमारी समझ में नहीं आया है।
उनमें कोई अंतर नहीं होता। कोई "और" नहीं। कोई "मगर" नहीं। वे एक जैसे हैं।
तुम्हारे इंजीनियर तुमसे यही कहते हैं, जैक?
तुम जानते हो वे ऐसा नहीं कहते।
क्या वे तुम पर हँसते हैं जब लांच पैड पर अपनी मंत्रों की किताब लेकर जाते हो?
वे तर्क मानने वाले आदमी हैं, पर तर्क...
आत्म-विश्वास के साथ ग़लत होने का बहुत उम्दा तरीका है।
मैंने तुम्हें अपने मंदिर का सरदार बनाया
क्योंकि तुम सच्ची इच्छा के पथ पर चलने वाली रूह हो।
अंधे आदमियों पर अपना वक्त ज़ाया मत करो।
मेरे प्रिय दोस्त,
तुम्हारे मोक्ष का ज़रिया विज्ञान नहीं है,
वह तुम्हारी चेतना में वास नहीं करता।
ये तीन चीज़ें,
तुम, तुम्हारी स्कार्लेट वुमन, और तुम्हारा शैतान।
महान माता नुईट ने
तुम्हारे खटखटाने पर एक द्वार खोला है।
तुम्हें बस उसके पार जाना होगा।
क्या? द्वार? मुझे नहीं...
अपनी स्कार्लेट वुमन को ढूँढ़ो।
वही तुम्हारी सच्ची इच्छा के ताले की चाबी है।
"जो इच्छा है वही करो" पूरा कानून होगा।
प्रेम क़ानून है। इच्छा से प्रेम करो।
क्राओली ने सही कहा था।
मुझे रेगिस्तान जाकर फिर से कोशिश करनी चाहिए,
पर विज्ञान की मदद से नहीं।
मोमबत्तियों
और ख़ून के साथ।
इस बार,
जादू का उपयोग करके।
और नशीली दवाइयों का, मेरे अवलोकन को बढ़ावा देने के लिए।
यौन जादू। शक्तिशाली।
मूलत: स्रीवाची, जो उसे जीवन और नवीनीकरण का ज़रिया बनाता है।
जब मैं चरमानंद प्राप्त करता हूँ, वह मुझे ब्रह्माण्ड की अपरिष्कृत ऊर्जा का उपयोग कर
अपनी इच्छानुसार परिणाम उत्पन्न करने में मदद करता है। मेरी इच्छा।
वे आपको एक बात नहीं बताते,
कि जितना कर लो सारी बालू झाड़ नहीं पाते हो।
मैं यहाँ हूँ, जैक पार्सन्स।
नुईट?
तुम कौन हो?
यहाँ क्या हो रहा है?
मैंने तुम्हें बताने की कोशिश की, जैक।
इसकी वजह है तुम्हारा जादू, और जीवन शैली। वे लड़के, लड़कियाँ।
उसे क्या कहते हो? द्विविवाह?
बहुप्रेमी। वह अलग होता है। बहुप्रेम ग़ैरक़ानूनी नहीं है।
यह अलग है। हमें इस वक्त कुछ अलग नहीं चाहिए, रॉकेट चाहिए।
मेरा क्या?
तुम भी बाहर हो। माफ़ करना।
तुमने एडी को बर्खास्त कर दिया?
न, बर्खास्त नहीं किया, ख़रीद लिया। 11,000 डॉलर प्रति व्यक्ति।
ठीक है।
हमें किसने ख़रीदा?
जनरल टायर एंड रबर कंपनी।
हम नौसेना की मांग पूरी नहीं कर पा रहे थे। पैसों की ज़रूरत थी।
यह अब भी जेपीएल है, जैक।
हाँ। ठीक है।
अपना हिस्सा बेच दो, अपने घरों का पट्टा ख़रीद लो।
ऐ, फ़्रैंकी, शायद यह सुनकर तुम्हें आश्चर्य हो,
पर रॉकेट में पहिए नहीं लगे होते हैं।
बेवकूफ़।
यकीन करना मुश्किल है, पर मुझे निकाल दिया गया था।
विज्ञान से।
इस वक्त नहीं, डाह्लिया।
ठीक है। तो बाद में?
शायद।
वैसे "शायद" का मतलब "न" होता है।
कोई है?
क्या यह पार्सनेज है?
एक दोस्त ने कहा कि मैं कुछ दिन यहाँ रह सकती हूँ।
उसने कहा कि तुम लोगों को अपनी चौखट से लौटाते नहीं हो।
मैं एक कलाकार हूँ।
उसने कहा कि यह जगह कलाकारों वगैरह के लिए है।
यह जगह तुम्हारे लिए नहीं है।
माफ़ करना?
तुम उबाऊ लग रही हो।
तुम कमीने लग रहे हो।
वाकई?
तो क्या तुम्हें यौन जादू पसंद है? नशा करना? यहाँ पर हर तरह का मिलेगा।
मेरी दोस्त ने कहा यह एक सुरक्षित जगह है।
तुम जैक पार्सन्स हो, है न? तुम वही हो न?
मेरी दोस्त ने कहा था कि महान जैक पार्सन्स सबसे सुंदर,
खुले विचारों वाला फ़रिश्ते जैसा आदमी है।
तुम्हारी दोस्त बेहद वाहियात कवयित्री लगती है।
ठीक है।
ज़ाहिर है कि तुम कोई फ़रिश्ता नहीं हो।
तुम्हारा वक्त ज़ाया करने के लिए माफ़ी चाहती हूँ।
कभी-कभी कायनात हमें वह सब देती है जो हम चाहते हैं,
और फिर, अक्सर, क्योंकि मन से हम आत्म-विनाशी बंदर हैं,
इसलिए हम उसे नज़रअंदाज़ कर देते हैं।
यह वही भाग था जिसके बारे में एलिस्टेयर ने मुझे बताया था,
वह ज़रिया जिसके द्वारा मैं स्वर्ग या नर्क में प्रवेश कर सकता था,
या जो भी आयाम हमारे वाले के बाहर था,
और मैं ख़ुद में इतना मशगूल था कि मुझे एहसास ही नहीं हुआ।
पर जब विज्ञान एक दरवाज़ा बंद करता है,
तो जादू एक खिड़की खोलता है।
ऐ!
ऐ, चलो भी, रुक जाओ!
प्लीज़, रुक जाओ।
मुझे तुम्हारा नाम भी नहीं पता।
तुम अपनी स्केचबुक भूल गई।
बहुत शानदार है।
सच्ची? तुम मुड़कर देखोगी भी नहीं?
उसे वापस दे दो, प्लीज़।
-पहले तुम पलटो। -उसे वापस दो।
प्लीज़...
मुझे तुम बिल्कुल पल्ले नहीं पड़ रहे।
-तुमने कितनी... -बदतमीज़ी की।
तुम्हारी परेशानी क्या है?
इतनी सारी हैं।
एक बताओ।
तुम। तुम मेरी परेशानी हो।
कि तुम मेरी ज़िंदगी में नहीं हो।
वाकई? तुम हँस रहे हो?
हे भगवान, श्रोडिंगर विडाल।
इस वक्त वह तुम हो।
क्या?
मानस प्रयोग।
सोचो कि एक बक्से में एक बिल्ली है।
वह मरी हुई हो सकती है, या ज़िंदा, पर बक्सा खोलने तक तुम्हें पता नहीं चलेगा।
इस वक्त,
मुझे पता नहीं कि मैं ज़िंदा हूँ या मरा हुआ।
यह तुम पर निर्भर करता है।
वह प्रयोग कितने समय पहले हुआ था?
दस साल पहले।
फिर मैं बिना देखे बता सकती हूँ कि उस बक्से में क्या मिलेगा।
तुम बता सकती हो?
एक मरी हुई बिल्ली।
एक बक्से में रहने के लिए यह बहुत लंबा अरसा है, जैक पार्सन्स।
मैंने वाकई कर दिखाया। अपने जीवन में एक देवी बुला ली।
"देवी," हाँ?
पता है क्या, यह काफ़ी बढ़िया माफ़ी है।
क्राओली ने सही कहा था।
मार्जरी कैमरन प्रेरक और ज़रिया थी,
देवी और पहेली का भाग।
चौंतीस ए...
रुको, यह चिन्ह क्या है, "ए" के बगल में? एक सलीब जैसा लग रहा है?
अगर हम शुरू ही नहीं करेंगे तो ख़त्म कैसे कर पाएँगे।
मेरे यहाँ आने के बाद से तुमने कितना काम किया है?
उतना जितना मैंने सपने में सोचा था।
यह एक खंजर है।
यह हर्मिटियन संयुग्मी संकारक है। इस मामले में...
"ए" का। समझ गई।
तो, तुम गणित में खंजरों का इस्तेमाल करते हो...
असल में, भौतिक विज्ञान में, पर हाँ।
और तुम्हारे टोटकों में?
हवा में पंचकोण बनाने का यह सबसे बढ़िया तरीका है।
तुम्हारे समीकरण कमाल के हैं।
तुम्हारा गणित...
माफ़ करना, तुम्हारा भौतिक विज्ञान...
मुझे बिल्कुल जादू के जैसा लग रहा है।
पर यह जादू नहीं है, है न? यही तो मुद्दा है।
तुम एक हर्मिटियन संयुग्मी संकारक को साबित कर सकते हो।
बस... ये बाकी की चीज़ें किसलिए हैं?
क्यों?
क्योंकि मैं पहले ही अंतरिक्ष में रॉकेट प्रक्षेपित कर चुका हूँ।
मैं वह कर चुका हूँ। मुझे वह दोबारा करने की ज़रूरत नहीं है।
तुम फ़िल्मों के विस्फोट करके काफ़ी बढ़िया जीवन बिता रहे हो।
वह तो केवल पेट पालने के लिए है। यह मेरे जीवन का उद्देश्य नहीं है।
तुम्हारे जीवन का उद्देश्य क्या है?
यह सब गणित, और तुम्हारे टोने-टोटके।
क्या तुम आयामों वाले द्वार को पार करके
किसी दूसरी जगह वगैरह में जाना चाहते हो?
मैं वह कर चुका हूँ।
एक बार।
तुम वहाँ थी, मैं वहाँ था,
और कोई शैतान,
या दूसरे आयाम का कोई जीव, वह वहाँ पर था।
पर मुझे वह एक बार और करना होगा। तुम्हारी वजह से।
क्राओली ने यह ख़ुद कहा था। तुम ही कड़ी हो। वह अंतिम ज़रिया हो जिसकी मुझे ज़रूरत है।
"ज़रिया"?
प्रेरणा।
तो मैं तुम्हारी कोई वस्तु हूँ?
क्या? तुम तो देवी हो। मैंने जिसका आह्वान किया था।
शायद तुम मेरा ज़रिया हो, जैक। तुमने कभी यह सोचा है?
शायद पृथ्वी पर तुम्हारा एकमात्र उद्देश्य बेहतर कला बनाने में मेरी मदद करना है।
क्या? बेशक नहीं। यह कितनी बेतुकी बात है।
बिल्कुल सही।
माफ़ करना।
काश मेरे पास पूरा जीवन होता यह दिखाने के लिए कि मार्जरी कितनी कमाल की है,
पर वह भी कम पड़ता।
पर उसकी कला?
शायद उसने सही कहा था। शायद मैं उसकी प्रेरणा बनने के लिए पैदा हुआ था।
मार्जरी युद्ध के दौरान नौसेना में वेव के रूप में भर्ती हुई थी।
यू.एस. नौसेना
उसके पिता और भाई दोनों जेपीएल में काम करते थे,
पर उसने मेरे बारे में एक दोस्त से सुना था, उनसे नहीं।
मुझे हमेशा यह बात अजीब लगी।
वह एक अभिनेत्री और कलाकार थी।
कमाल की कलाकार।
भले ही उसे अभी तक अंदाज़ा नहीं था, वह जादू रच सकती थी,
और मुझे यकीन था कि उसे अपनी रूह के इस पहलू का जल्द एहसास हो जाएगा।
मेरे साथ।
मेरे साथ चलो।
-कहाँ? -सभा में।
मेरी सभा में।
मैं तुम्हें वह दुनिया दिखाऊँगा जो मैं बनाना चाहता हूँ।
मुझे यही दुनिया भली लगती है।
पर अगर यह तुम्हारे लिए अहम है, तो फिर मेरे लिए भी अहम है।
और वह मेरे लिए बहुत अहम थी।
जिसकी वजह से अंत और भी बदतर हो गया।
इस चमत्कारी केक को लो और खा लो।
मेरा कोई अंश नहीं है जो देवताओं को समर्पित न हो।
इस चमत्कारी केक को लो और खा लो।
मुझे अपने जीवन का सबसे बढ़िया ख़ुमार हो रहा था।
मेरा कोई अंश नहीं है जो देवताओं को समर्पित न हो।
मार्जरी को अपने जीवन का सबसे बुरा।
मार्ज।
वह तो अद्भुत था।
मैंने आज रात तुम्हें फिर से देखा, तुम्हारी पूरी महिमा में।
-यह क्या है? तुम क्या कर रही हो? -मैं जा रही हूँ, जैक।
पर मैंने तुम्हें देखा।
आज रात, मैंने तुम्हें सच में देखा।
तुम नहीं जा सकती।
प्लीज़। मुझे तुम्हारी ज़रूरत है।
मैं तुम्हारे बिना इसे पूरा नहीं कर सकता।
-तुम... -मैं तुम्हारा ज़रिया हूँ, जैक।
हाँ, मैं जानती हूँ।
और मेरा प्यार। वह भी।
केवल वही।
कोई एक इंसान ज़रिया और प्यार दोनों नहीं हो सकता।
तुम्हें चुनना होगा।
-पर मैं... -मैंने आज रात तुम्हारा शैतान देखा, जैक।
वह तुम पर हावी हो रहा था
और वह तुम्हारी जान ले लेगा।
-और मैं यहाँ वह देखने के लिए नहीं रुकूँगी। -नहीं।
नहीं! तुमने शैतान देखा, आज रात मैंने तुम्हें देखा,
मार्ज। मैंने तुम्हारी रूह को देखा।
जैक पार्सन्स।
मैंने तुम्हारी रूह भी देखी।
-जैक। -डाह्लिया।
मेरे ख़याल से वक्त हो गया है।
जाने का। हाँ।
क्या तुम आख़िरी इंसान हो?
जेपीएल, मार्जरी, यौन, रॉकेट और जादू...
सब चला गया।
उसने मुझे अपनी जड़ों में लौटने को कहा।
कम से कम मैंने वह तो किया।
मैं बिल्कुल वैसा था जैसा अपने पहले टोटके के बाद था।
कुछ नहीं। कोई नहीं।
यहाँ फिर से। आरंभ।
वह पल जब मुझे समझ आया था कि जादू और विज्ञान एक ही चीज़ है।
मुझसे क्या चूक हो रही है?
मैं देखना चाहता था कि मेरे आठ साल के दिमाग,
उम्मीद या क्राओली या फ़ोरमेन द्वारा अनछुआ,
या मार्जरी से भी अनछुआ, ने क्या देखा था।
अचंभे की बात नहीं थी। मैंने पहले शैतान बनाया।
पर वह जवाब नहीं है।
वह भी वहाँ पर थी। मेरी देवी।
अपनी पूरी महिमा में।
मेरा आठ साल का स्वरूप सच जानता था।
और मुझे यह याद आने में करीब 30 साल लग गए।
मार्जरी कैमरन। कमरा नंबर 382।
प्लीज़ फ़ोन मत काटना।
तुमने सही कहा था, तुम ज़रिया नहीं थी,
तुम जवाब थी, जिसकी मुझे तलाश थी।
मेरी खोज का अंत।
तुम्हारी खोज का अंत?
पवित्र प्याले की तरह? महज़ एक चीज़ जिसे ढूँढ़ा जाता है?
नहीं। मैं वापस नहीं आ सकती, जैक।
मैं असलियत में कभी पेरिस नहीं गया था, पर हमने इतनी दफ़ा बात की थी,
उसे वापस पाने की कोशिश में, कि मुझे लगने लगा जैसे कि मैं वहाँ,
उसके साथ हूँ।
मुझे पता है हमें क्या करना होगा।
पर मुझे तुम्हारी मदद चाहिए। मैं यह अकेले नहीं कर सकता।
मैं एक बार प्रयास कर चुका हूँ, और असफल रहा था।
हमें मेरे अंदर के शैतान का सामना करना होगा,
और फिर हम इस दुनिया से दूर जा सकते हैं।
एक साथ। विज्ञान और जादू एक ही हैं।
तुम और मैं, हम एक हैं।
हम शुरुआत थे, और अब हम अंत बन सकते हैं।
यही रहस्य है।
वह रहस्य नहीं था। मैं ग़लत था।
पर मैं मंज़िल के बहुत करीब था।
नहीं, यह सब बहुत ज़्यादा है, जैक।
ये इच्छा की बातें,
और शैतान और शुरुआत और अंत की?
नियति?
मैं बस तुम्हारे साथ रहना चाहती हूँ, जैक,
बाकी सबके साथ नहीं।
-ठीक है। -मतलब, मैं नहीं...
हाँ। ठीक है। सब कुछ।
फिर मैं उससे पल्ला झाड़ लूँगा।
तुम मेरे जीवन का उद्देश्य हो, केवल तुम।
लौट आओ, मेरे साथ रहो। हम मेक्सिको जा सकते हैं,
या इज़राइल जाकर उनके रॉकेट डिवीज़न का हिस्सा बन सकते हैं।
तुम जो भी चाहो।
सच्ची? बस हम, एक साथ?
दो जिस्म, एक जान।
एक स्फ़िंक्स।
"दो जिस्म, एक जान"?
मैं केवल तुम्हारे साथ रहना चाहती हूँ, जैक।
बाकी कुछ भी मायने नहीं रखता है।
रुको। नहीं। यह नहीं...
जब तुम बस मेरे बनने के लिए तैयार होना, तो मुझे बता देना।
मार्जरी
फ़िल्म सेटों के लिए आतिशबाज़ियों को बनाकर मुझे वह शक्ति मिली जिससे मैं इसे
बड़े पैमाने पर कर सका।
उग्र विस्फोटक ख़तरनाक
मर्क्युरी फ़ल्मिनेट, एक साधारण, पर कारगर प्रणोदक।
और विस्फोटक।
जैसा कि मुझे हाथों-हाथ पता चलने वाला था। या बिना हाथ के।
आप आगे देखेंगे।
नुईट। बैबलॉन। हडीट।
स्कार्लेट वुमन, देवी, मार्जरी।
उड़कर मेरे पास आओ।
पता है कि कैसे जब आप एक अहमकाना भूल करते हैं,
जैसे कि अपनी आँखें बंद रखना
जब आपके हाथ में भारी मात्रा में एक उग्र विस्फोटक पदार्थ हो,
तो समय रुक सा जाता है?
हाँ, वह एक वास्तविक घटना होती है।
कहा जाता है कि जब आप मरते हैं,
तो आपकी पूरी ज़िंदगी की झलकियाँ आपकी आँखों के सामने आ जाती हैं।
मैं ख़ुद को देख सकता था, जब मैं आठ साल का था और मैंने आह्वान किया...
शायद, ख़ुद का।
बिल्कुल यही पल, मैंने करीब 30 साल पहले दोहराया था।
आठ साल की उम्र में मुझे एहसास नहीं हुआ था, पर वह जंतु दहाड़ नहीं रहा था।
मैं हँस रहा था।
प्रसन्न होकर। इतनी प्रसन्नता के साथ।
ओह, जैक।
मैं जानता था कि वह लौटेगी।
यह इस देह, इस जीवन में मुमकिन नहीं हुआ,
पर यह असली रहस्य है।
वह टोटका, वैज्ञानिक सिद्धांत, जो मैंने आख़िरकार सीखा,
ऊष्मागतिकी का प्रथम नियम
यह कहता है कि पदार्थ न तो उत्पन्न किया जा सकता है और न ही नष्ट।
तो मार्जरी और मेरे दोनों के अंश
बह्माण्ड में हमेशा के लिए तैरते रहेंगे।
यही अणु एक बार फिर
इसी रूप में एक बार फिर साथ आएँगे।
यही रहस्य था।
कोई शुरुआत नहीं है। कोई अंत नहीं है।
यह एक हमेशा घूमने वाला चक्र है।
वह कभी उस गैराज में नहीं आई थी जो मैंने विस्फोटित किया था।
वह अब पार्सनेज में भी नहीं था, मुझे नहीं लगता।
उसने कभी वह आख़िरी आह नहीं देखी, मुझे दम तोड़ते हुए नहीं देखा।
पर उसने देखा। वह वहाँ थी।
वह यहाँ रहेगी। हम हमेशा साथ रहेंगे।
मैं तुमसे प्यार करती हूँ, जैक पार्सन्स।
मैं भी तुमसे प्यार करता हूँ, मार्ज...